Hér gefur að líta hinn fullkomna pastarétt á degi sem þessum . Einfaldur og einstaklega bragðgóður enda er hann úr smiðju hinnar einu sönnu Berglindar Guðmundsdóttur á GRGS.is en eins og alþjóð ætti að vita þá var að koma út bók frá henni með öllum vinsælustu og bestu uppskriftunum hennar . Sjóðið pastað . Hitið 2 dl af vatni í potti og setjið kjúklingateninga út í . Bætið rjómaosti og rjóma saman við ; hitið að suðu . Kryddið með pipar , steinselju og óreganó . Setjið til hliðar . Steikið beikon á þurri pönnu . Bætið því næst við smá olíu og látið sveppi og hvítlauk saman við . Hellið rjómaostasósunni út á pönnuna ásamt valhnetunum . Látið malla í um 5 mínútur . Bætið vínberjum og döðlum saman við sósuna . Hellið sósunni yfir pastað . Piprið ríflega , berið fram og njótið vel !